Alliéiert am Zweete Weltkrich
Déi Alliéiert am Zweete Weltkrich loosse sech no der Period vum Krichsverlaf an der Roll vun de concernéierte Staaten ënnerscheeden:

Ursprénglech Alliéiert 
am Sënn vun de Garantieerklärunge vun 1939:
 Drëtt Franséisch Republik
 Vereenegt Kinnekräich mat den Dominions vum Commonwealth a soss ofhängeg Gebidder
 Zweet Polnesch Republik

Alliéiert vu Groussbritannien am Sënn vum Allied Forces Act vun 1940 
Mam Allied Forces Act vum brittesche Parlament vum 22. August 1940 kruten d'Exilregierunge vu follgenden okkupéierte Staaten d'Méiglechkeet, Truppen op britteschem Buedem opzestellen an z'ënnerhalen:
 Belsch
 Tschechoslowakei (Exilregierung)
 Holland
 Norwegen
 Polen (Exilregierung)
 Frankräich (Forces françaises libres)

Méi spéit gouf d'Gesetz och op follgend Staaten ausgebreet:
 Lëtzebuerg - déi Lëtzebuerger Exilregierung huet sech eréischt Enn 1942, wéi d'Lëtzebuerger zu "Reichsdeutschen" deklaréiert an an d'Wehrmacht agezu goufen, als am Krich mat Däitschland deklaréiert. 
 Kinnekräich Griicheland
 Kinnekräich Jugoslawien

18.000 polnesch, 15.000 norwegesch a weider Dausende vun Zaldote vun de besaten Natiounen hunn an der brittescher Arméi gekämpft.

Haaptalliéiert 
Op der Arcadia-Konferenz zu Washington gouf den 1. Januar 1942 mat der Deklaratioun vun de Vereenten Natiounen d'Anti-Hitler-Koalitioun formell gegrënnt. Dodra sinn d'Haaptalliéiert:
 Vereenegt Kinnekräich
 Sowjetunioun
 Vereenegt Staate vun Amerika
 Republik China

No de Virstellunge vum US-President Franklin D. Roosevelt sollten dës "Big Four", de Fridden an de véier wichtegste Weltregioune garantéieren an do als als Polizeimuechte vun de Vereenten Natiounen fungéieren (déi spéiderhin eng fest Struktur kréie sollten).

Frankräich gouf eréischt no senger Befreiung 1944 an der Bedeelegung um Krich géint Däitschland als Haaptalliéierten ugesinn. Et krut och e permanente Sëtz am UN-Sécherheetsrot souwéi eng vun de véier Besatzungszonen an Däitschland an an Éisträich zouerkannt.

Weider Alliéiert 
 Brasilien (vun 1944 un, wéi d'Força Expedicionária Brasileira sech 1944 un der Italiencampagne bedeelegt huet)

Vun den Achsemuechte besat Länner, déi sech am Macquis, duerch Partisanen- oder Resistenzaktiounen géint de Besatzer gewiert hunn 
 Zweet Polnesch Republik (1939 vum Däitsche Räich an der Sowjetunioun besat; representéiert vun der polnescher Exilregierung)
 Tschechoslowakei (representéiert vun der tschechoslowakescher Exilregierung)
 Kinnekräich Albanien (vum 7. Abrëll 1939 u vun Italie besat)
 Norwegen (vum 9. Abrëll 1940 u vum Däitsche Räich besat)
 Dänemark (vum 9. Abrëll 1940 u vum Däitsche Räich besat)
 Belsch (vum 10. Mee 1940 u vum Däitsche Räich besat)
 Holland (vum 10. Mee 1940 u vum Däitsche Räich besat)
 Lëtzebuerg (vum 10. Mee 1940 u vum Däitsche Räich besat)
 Griicheland (vum 21. Abrëll 1941 u vun Italien, dem Däitsche Räich a Bulgarien besat)
 Jugoslawien (vum 6. Abrëll 1941 u vum Däitsche Räich, Italien, Ungarn, Rumänien a Bulgarien besat)

Zweete Weltkrich